उल्लेखनीय है कि 17 अगस्त को मुख्यमंत्री नीतीश कुमार ने सीबीआई जांच की सिफारिश केंद्र सरकार से की थी। सीबीआई टीम जांच का जिम्मा अपने हाथ में लेते ही सृजन से जुड़े जिन लोगों की संपत्ति का ब्यौरा जुटा रही है उनमें गिरफ्तार और निलंबित कल्याण अधिकारी अरुण कुमार, इसी महकमा के गिरफ्तार होने के बाद मृत नाजिर महेश मंडल, भागलपुर ज़िलाधीश के सहायक प्रेम कुमार, भूअर्जन के नाजिर राकेश कुमार झा, दूसरे नाजिर राकेश यादव, सुपौल के सहकारिता अधिकारी पंकज कुमार झा, सेंट्रल कॉपरेटिव बैंक के अधिकारी वीके गुप्ता, अवकाश प्राप्त बैंक प्रबंधक एसके दास, बैंक ऑफ बड़ौदा के सेवानिवृत्त मुख्य प्रबंधक अरुण कुमार सिंह, इंडियन बैंक के कर्मचारी अजय पांडे, सृजन के सतीश झा, सरिता झा, प्रेरणा प्रिंटिंग प्रेस के बंशीधर झा और ड्राइवर विनोद सिंह हैं और ये सभी जेल में बंद हैं।